Diari Oficial de la Generalitat Valenciana


Sumari del DOGV 7927, del 29-11-2016 (2016/8780)

Notificació de la sentència dictada en el procediment ordinari número 559/2014.
-------------------------------------------------------------------------------

### Dades del document

Número de DOGV
:   7927

Data del DOGV
:   29-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8780


Organisme emissor
:   Jutjat de Primera Instància i Instrucció Número 2 de Sueca

Tipus de document
:   Edicte

Notificació de la sentència dictada en el procediment ordinari número 559/2014. [2016/8780]  
Procediment ordinari número 000559/2014  
De: FCE Bank PLC, sucursal a Espanya, i LC Asset 1, SARL.  
Procuradores: Sara Blanco Lleti i Dolores Alcocer Antón.  
Contra: Vicente Villagrasa Martínez.  
  
En aquest procediment 559/2014, seguit a instàncies d'FCE Bank PLC, sucursal a Espanya, i LC Asset 1, SARL, contra Vicente Villagrasa Martínez, s'ha dictat la sentència que, literalment, és com segueix:  
  
  
«Jutjat de Primera Instància número 2 de Sueca  
Procediment: Procediment ordinari 000559/2014.  
Demandant: FCE Bank PLC, sucursal a Espanya, i LC Asset 1, SARL.  
Procuradores: Sara Blanco Lleti i Dolores Alcocer Antón.  
Demandat: Vicente Villagrasa Martínez.  
Sentència número 133/2016  
Sueca, 18 d'octubre de 2016  
Alberto Moral Prieto, magistrat jutge del Jutjat de Primera Instància número 2 de Sueca, he vist les actuacions del judici ordinari que se segueixen en aquest jutjat amb el número 559/2014, sent-ne part demandant LC Asset 1, SARL, que ha actuat representada per la procuradora Lola Alcocer Antón i dirigida per la lletrada la senyora Carretero Luna, i part demandada Vicente Villagrasa Martínez (en rebel·lia), i en consideració als següents:  
[?]  
  
Dispositiva  
Estime de forma íntegra la demanda formulada per Lola Alcocer Antón en representació d'LC Asset 1, SARL, i condemne Vicente Villagrasa Martínez a pagar a l'actora la quantitat de 23.162,30 euros, més els interessos de mora pactats des de la data de tancament de l'operació (30.11.2013) fins a la data del pagament complet.  
  
Tot això fent imposició expressa de les costes a la demandada.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant l'audiència provincial mitjançant un escrit que s'haurà de presentar en aquest jutjat dins del termini dels 20 dies següents al de la notificació.  
Tot el qui pretenga interposar un recurs contra sentències o interlocutòries que posen fi al procés o n'impedisquen la continuació consignarà com a dipòsit 50 euros, si es tracta d'un recurs d'apel·lació.  
L'admissió del recurs requerirà, en el moment d'interposar-lo, si es tracta de resolucions d'interlocutòries, si es presenta un recurs de queixa, si es presenta la demanda de rescissió de sentència ferma en la rebel·lia i revisió, o si s'anuncia o prepara un recurs en la resta de casos, que s'haja consignat en l'entitat de crèdit oportuna i en el compte de dipòsits i consignacions, obert a nom del jutjat o del tribunal, la quantitat objecte de dipòsit, cosa que s'haurà d'acreditar.  
Expediu i uniu una testimoniança d'aquesta resolució a les actuacions, i incloeu l'original en el llibre de sentències.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel magistrat jutge que la subscriu, mentre celebrava audiència pública en el dia de hui. En done fe.»  
Diligència. Seguidament s'expedeix una testimoniança de la sentència anterior, que resta unida a les actuacions originals. En done fe.  
I atés que el demandat, Vicente Villagrasa Martínez, es troba en parador desconegut, expedisc aquest edicte a fi que li valga de notificació de forma deguda.  
  
Sueca, 18 d'octubre de 2016.- La lletrada de l'Administració de justícia: Marta Jiménez Fueyo.